

## Slovensko gospodarsko in raziskovalno združenje, Bruselj

**Občasna informacija članom 183 – 2022**

**28. november 2022**

**Evropska komisija je sprejela predlog akta o interoperabilni Evropi**

***Evropska komisija je sprejela predlog akta o interoperabilni Evropi in spremno sporočilo za okrepitev čezmejne interoperabilnosti in sodelovanja v javnem sektorju po vsej EU. Cilj akta je podpreti vzpostavitev mreže suverenih in medsebojno povezanih digitalnih javnih uprav ter pripomoči k pospešitvi digitalne preobrazbe javnega sektorja v EU. Glavni instrument, prek katerega je predvideno financiranje izvajanja Akta za interoperabilno Evropo, je program Digitalna Evropa.***

V aktu je predvidena uvedba okvirja za sodelovanje javnih uprav v EU, ki naj bi državam pomagal vzpostaviti varno čezmejno izmenjavo podatkov in se dogovoriti o skupnih digitalnih rešitvah, kot so odprtokodna programska oprema, smernice, kontrolni seznami, okviri in orodja informacijske tehnologije.

**Tabela 1: Dejavnosti, ki jih predvideva akt**

|  |  |
| --- | --- |
| **Dejavnost** | **Kratek opis** |
| **Strukturirano sodelovanje na ravni EU** | V njegovem okviru je predvideno povezovanje javnih uprav ob podpori javnih in zasebnih akterjev v okviru projektov, ki so v solastništvu držav članic ter regij in mest |
| **Ocenjevanje** | Obvezno ocenjevanje vpliva sprememb sistemov informacijske tehnologije na čezmejno interoperabilnost v EU |
| **Izmenjava in ponovna uporaba rešitev** | Portal interoperabilne Evrope je predviden kot enotna točka za rešitve in sodelovanje skupnosti |
| **Inovacijski in podporni ukrepi** | Predvideni so regulativnimi peskovniki za eksperimentiranje s politikami in projekti GovTech za razvoj in razširjanje rešitev za ponovno uporabo ter podporo pri usposabljanju |

Vir: Evropska komisija

**Koristne informacije:**

* Predlog akta:
* <https://ec.europa.eu/info/publications/interoperable-europe-act-proposal_sl>

Pripravila: Darja Kocbek